

**SINDHI HIGH SCHOOL, BENGALURU**

**HALF YEARLY EXAMINATION [2024-25]**

**SUBJECT- L2 KANNADA (015)**

**Date: 01-10-2024 Marks: 80**

**Class: X Reading time: 8:10 am- 8:25 am**

**No. of Sides: 11 Writing Time: 8: 25 am- 11:25 am**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ಸೂಚನೆಗಳು:**

1. ಈ ಪ್ರಶ್ನೆಪತ್ರಿಕೆಯು A, B ಎಂಬ ಎರಡು ಭಾಗಗಳನ್ನು ಮತ್ತು A, B, C, D ಎಂಬ ನಾಲ್ಕು ವಿಭಾಗಗಳನ್ನು, ಒಟ್ಟು 15 ಪ್ರಶ್ನೆಗಳನ್ನು ಒಳಗೊಂಡಿದೆ.

2. ವಿಭಾಗ- ಎ, ವಾಚನ ಮತ್ತು ಗ್ರಹಿಕಾ ಕೌಶಲ್ಯ.

ಅಪಠಿತ ಗದ್ಯಭಾಗ ಪ್ರಶ್ನೆ ಸಂಖ್ಯೆ 1 ಮತ್ತು 2.

ಪಠಿತ ಗದ್ಯ / ಪದ್ಯಭಾಗ ಪ್ರಶ್ನೆ ಸಂಖ್ಯೆ 3 ಮತ್ತು 4.

3. ವಿಭಾಗ- ಬಿ, ಬಹುಆಯ್ಕೆ ಪ್ರಶ್ನೆಗಳು ( ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ) ಪ್ರಶ್ನೆ ಸಂಖ್ಯೆ 5 ರಿಂದ 7.

4. ವಿಭಾಗ- ಸಿ, ಬರವಣಿಗೆ ಕೌಶಲ್ಯ ( ಪತ್ರ, ವರದಿ ಮತ್ತು ಪ್ರಬಂಧ) ಪ್ರಶ್ನೆ ಸಂಖ್ಯೆ 8 ರಿಂದ 10.

5. ವಿಭಾಗ- ಡಿ, ( ಪಠ್ಯಗಳ ಅಧ್ಯಯನ) ಪ್ರಶ್ನೆ ಸಂಖ್ಯೆ 11 ರಿಂದ 15.

\*ಪ್ರಶ್ನೆಗಳಿಗೆ ಉತ್ತರಿಸುವ ಮೊದಲು ನೀಡಿರುವ ಸೂಚನೆಗಳನ್ನು ಗಮನಿಸಿ.

\*ಪ್ರಶ್ನೆಗಳಿಗೆ ಉತ್ತರಿಸುವ ಮೊದಲು ಉತ್ತರ ಹಾಳೆಯಲ್ಲಿ ಪ್ರಶ್ನೆ ಸಂಖ್ಯೆಯನ್ನು ಬರೆಯಿರಿ.

|  |  |  |
| --- | --- | --- |
| ಭಾಗ- A  (40 ಅಂಕಗಳು) | ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 20 ಅಂಕಗಳು |
| ಅನ್ವಯಿಕ ವ್ಯಾಕರಣ | 15 ಅಂಕಗಳು |
| ಪಠ್ಯಪೂರಕ ಅಧ್ಯಯನ | 5 ಅಂಕಗಳು |
| ಭಾಗ- B  (40 ಅಂಕಗಳು) | ಬರವಣಿಗೆ ಕೌಶಲ್ಯ | 12 ಅಂಕಗಳು |
| ಪಠ್ಯಗಳ ಅಧ್ಯಯನ | 28 ಅಂಕಗಳು |
| ಒಟ್ಟುಅಂಕಗಳು | 80 ಅಂಕಗಳು |

**PART - A ( 40 ಅಂಕಗಳು)**

**ವಿಭಾಗ- ಎ**

**ವಾಚನ ಮತ್ತು ಗ್ರಹಿಕಾ ಕೌಶಲ್ಯ: 20 ಅಂಕಗಳು**

**I. ಕೆಳಗಿನ ಗದ್ಯಾಂಶವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

ಮಾನವ ಸಮಾಜಜೀವಿ. ಸಮಾಜವು ವಿಚಾರಗಳಿಂದ ನಿರ್ಮಾಣವಾಗಿರುತ್ತದೆ. ಆಚಾರಗಳಿಂದ ಸ್ವಸ್ಥವಾಗಿರುತ್ತದೆ. ಆಚಾರ ವಿಚಾರಗಳ ನಡುವೆ ಮಧುರ ಬಾಂಧವ್ಯವಿದ್ದರೆ ಅದು ಉನ್ನತ ಸಮಾಜ. ಸಮಾಜವು ವ್ಯಕ್ತಿಯ ಬೆಳವಣಿಗೆಗೆ ಪೋಷಕವಾಗಿ ಉಳಿಯಬೇಕೆಂದರೆ ಕೆಲವು ಮೌಲ್ಯಗಳನ್ನು ಅಳವಡಿಸಿಕೊಳ್ಳಬೇಕಾಗುತ್ತದೆ. ಮೌಲ್ಯಗಳ ಅಡಿಪಾಯದ ಮೇಲೆ ನಿಂತ ಸಮಾಜವೇ ಪ್ರಗತಿಪರ ಸಮಾಜ ಎಂಬುದು ಸತ್ಯ.

ಮೌಲ್ಯಗಳಲ್ಲಿ ಹಲವು ವಿಧಗಳಿವೆ. ನೈತಿಕ, ಧಾರ್ಮಿಕ, ಸಾಂಸ್ಕೃತಿಕ ಇತ್ಯಾದಿ. ನೀತಿಗಳು ಎನ್ನುವುದು ಮಾನವನು ಕಲ್ಪಿಸಿಕೊಂಡ ಸಾಮಾಜಿಕ ಮೌಲ್ಯವಾಗಿವೆ. ಮನುಷ್ಯನು ತಾನು ಬದುಕಬೇಕು; ಇನ್ನೊಬ್ಬನೂ ಬದುಕಬೇಕು ಎಂಬ ವಿಚಾರವನ್ನು ಮಾಡುವುದೇ ನೀತಿ. “ತನ್ನಂತೆ ಪರರ ಬಗೆದೊಡೆ ಕೈಲಾಸ ಬಿನ್ನಾಣವಕ್ಕು” ಎಂದ ಸರ್ವಜ್ಞ ಕವಿಯ ವ್ಯಕ್ತಿಯ ನೀತಿ ವಿಚಾರವನ್ನು ಸರಳವಾಗಿ ನಿರೂಪಿಸಿದ್ದಾನೆ. ಬದುಕು, ಬದುಕಲು ಬಿಡು ಎಂಬ ವಿಚಾರ ಮನುಷ್ಯರಲ್ಲಿ ಹುಟ್ಟಿದ್ದರಿಂದಲೇ ಸಂಸ್ಕೃತಿ, ನಾಗರಿಕತೆಗಳು ಬೆಳೆಯಲು ಮೂಲವಾಯಿತು. ಹಿಂಸೆ, ಶೋಷಣೆ, ಕಳವು, ಸುಳ್ಳು ಮೊದಲಾದ ಸ್ವಾರ್ಥ ಪ್ರೇರಿತ ದುರ್ಗುಣಗಳಿಂದ ಸಿಗುವ ಸುಖ ಅಥವಾ ಅಧಿಕಾರ ಕ್ಷಣಿಕವಾದದ್ದು. ಅಹಿಂಸೆ, ಪ್ರೀತಿ, ಸಹಕಾರ, ಸತ್ಯ, ಸಜ್ಜನಿಕೆಗಳಿಂದ ತಾತ್ಕಾಲಿಕವಾಗಿ ತೊಂದರೆಯಾಗಬಹುದು. ಆದರೆ ಅದರಿಂದ ದೊರಕುವ ಸುಖವು ಶಾಶ್ವತವಾಗಿ ಉಳಿಯುತ್ತದೆ.

ನೀತಿಯುತ ಬದುಕನ್ನು ನಡೆಸುವುದು ಕಷ್ಟದಾಯಕ, ವೆಚ್ಚದಾಯಕ ಎಂದು ಭಾವಿಸುವವರು ನಿಜವಾಗಿಯೂ ಅನಾಗರಿಕರು, ಅಶಿಕ್ಷಿತರು. ನಾನು ಹೇಗಾದರೂ ಬದುಕಿದರಾಯಿತು, ಉಳಿದವರು ಸೋಲಲಿ ನನಗೇನು? ಎಂದುಕೊಳ್ಳುವ ವ್ಯಕ್ತಿಯು ಸಮಾಜ ಕಂಟಕ. ಅಂಥವರು ಹಣಬಲ, ಅಧಿಕಾರಬಲ ಬಳಸಿ ಸಜ್ಜನರ ಬದುಕಿನ ಹಕ್ಕನ್ನು ಕಸಿದುಕೊಳ್ಳುತ್ತಾರೆ. ನಾಗರಿಕ ಜಗತ್ತಿನ ಇತಿಹಾಸದಲ್ಲಿ ನಡೆದಷ್ಟು ಯುದ್ಧಗಳು, ಅನಾಗರಿಕರೆಂದೆನಿಸಿಕೊಳ್ಳುವ ಅರಣ್ಯವಾಸಿಗಳಲ್ಲಿ ಅಥವಾ ಅಶಿಕ್ಷಿತರಲ್ಲಿ ನಡೆದಿಲ್ಲ. ಯುದ್ಧಗಳಾದಾಗ ಜೀವ ತರುವ ಜೀವಿಗಳು ನಿಷ್ಪಾಪಿಗಳು, ಮುಗ್ದರು, ಅಸಹಾಯಕರು. ಯುದ್ಧವಾಡುವ ಬಯಕೆ ಹುಟ್ಟುವುದು ಒಬ್ಬ ಅಧಿಕಾರಿಯಲ್ಲಿ, ರಾಜನಲ್ಲಿ. ಅವನು ತನ್ನ ದುರಾಗ್ರಹಕ್ಕಾಗಿ, ಅನೇಕರ ಮನಸ್ಸನ್ನು ಕೆಡಿಸಿ ದ್ವೇಷ, ಈರ್ಷ್ಯೆ ಗುಣಗಳನ್ನು ಅವರಲ್ಲಿ ಬಿತ್ತುತ್ತಾನೆ. ಅಜ್ಞಾನಿಗಳಾದ ಜನ ಬದುಕಿನ ಆಸೆಗಾಗಿ ಯುದ್ಧಕ್ಕಿಳಿಯುತ್ತಾರೆ. ಸಾವು ನೋವನ್ನು ಅನುಭವಿಸಿ ಬದುಕನ್ನು ನರಕ ಮಾಡಿಕೊಳ್ಳುತ್ತಾರೆ. ಇಂಥವರ ಕಣ್ಣು ತೆರೆಸಲೆಂದೇ ಬುದ್ಧ, ಏಸು, ಬಸವಣ್ಣ, ಗಾಂಧಿ, ಅಂಬೇಡ್ಕರ್‌ ಅಂತಹ ದಾರ್ಶನಿಕರು ಮಾನವತೆಯ ನೀತಿಯನ್ನು ಕಾಲಕಾಲಕ್ಕೆ ನಿರೂಪಿಸಿದ್ದಾರೆ.

**ಪ್ರಶ್ನೆಗಳು:**

1. ಆಚಾರ-ವಿಚಾರಗಳ ನಡುವೆ \_\_\_\_\_\_\_\_ ಇದ್ದರೆ ಅದು ಉನ್ನತ ಸಮಾಜ.

(A) ಸಾಮ್ಯತೆ (B) ವಿನಿಮಯ (C) ಮಧುರ ಬಾಂಧವ್ಯ (D) ಭಿನ್ನತೆ

1. “ತನ್ನಂತೆ ಪರರ ಬಗೆದೊಡೆ ಕೈಲಾಸ ಬಿನ್ನಾಣವಕ್ಕು” ಎಂದ ಕವಿ\_\_\_\_\_\_\_\_\_

(A) ಬಸವಣ್ಣ (B) ಪುರಂದರ ದಾಸರು (C) ಕನಕದಾಸರು (D) ಸರ್ವಜ್ಞ

1. ದುರ್ಗಣಗಳಿಂದ ಸಿಗುವ ಸುಖ ಅಥವಾ ಅಧಿಕಾರ \_\_\_\_\_\_\_\_

(A) ಕ್ಷಣಿಕವಾದದ್ದು (B) ಶಾಶ್ವತವಾದದ್ದು

(C) ಚೇತೋಹಾರಿಯಾಗಿದ್ದು (D) ದು:ಖ ನೀಡುವಂತದ್ದು.

1. ಸಾವು ನೋವುಗಳನ್ನು ಅನುಭವಿಸಿ ಬದುಕನ್ನು ನರಕ ಮಾಡಿಕೊಳ್ಳುವವರ ಕಣ್ಣು ತೆರೆಸಲು ಜನಿಸುವವರು \_\_\_\_\_\_\_\_\_\_

(A) ಬುದ್ಧಿ ಜೀವಿಗಳು (B) ದಾರ್ಶನಿಕರು (C) ದೇವಮಾನವರು (D) ಸಂತರು

1. ನಾನು ಬದುಕಿದರಾಯಿತು ಉಳಿದವರಿಗೆ ಏನಾದರೆ ನನಗೇನು? ಎಂದುಕೊಳ್ಳುವವ\_\_\_\_\_\_\_

(A) ಸಮಾಜ ಕಂಟಕ (B) ಸಮಾಜ ಜೀವಿ (C) ಸಮಾಜಮುಖಿ (D) ಅನಾಗರಿಕ

**II. ಕೆಳಗಿನ ಗದ್ಯಾಂಶವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

ಕರ್ನಾಟಕಕ್ಕೆ ಒಂದು ವಿಶಿಷ್ಟವಾದ ಇತಿಹಾಸವಿದೆ. ಭಾರತದ ದಕ್ಷಿಣ ಭಾಗದಲ್ಲಿರುವ ನಮ್ಮ ರಾಜ್ಯವನ್ನು ಹಲವಾರು ರಾಜವಂಶಗಳು ಆಳ್ವಿಕೆ ಮಾಡಿವೆ. ಕರ್ನಾಟಕವನ್ನು ಇತಿಹಾಸದ ವಿವಿಧ ಹಂತಗಳಲ್ಲಿ ಹಲವಾರು ಆಡಳಿತಗಾರರು ಆಕ್ರಮಿಸಿದ್ದಾರೆ. ಇದರ ಪ್ರಭಾವದಿಂದಾಗಿ ಕರ್ನಾಟಕವೂ ವಿಶಿಷ್ಟ ಸಂಸ್ಕೃತಿ ಮತ್ತು ಮೌಲ್ಯಗಳಿಂದ ಸಮೃದ್ಧವಾಗಲು ಕಾರಣವಾಯಿತು. ಕರ್ನಾಟಕವನ್ನು ಪ್ರಾರಂಭದಲ್ಲಿ ಆಳಿದವರು ದೇಶದ ಉತ್ತರ ಭಾಗದವರು. ಕ್ರಿ.ಪೂ ೩ ಮತ್ತು ೪ನೇ ಶತಮಾನದಲ್ಲಿ ಕರ್ನಾಟಕದ ಕೆಲವು ಭಾಗಗಳು ಮೌರ್ಯ ಮತ್ತು ನಂದ ಸಾಮ್ರಾಜ್ಯದ ಆಳ್ವಿಕೆಯಲ್ಲಿತ್ತು. ಮೌರ್ಯ ಸಾಮ್ರಾಜ್ಯದ ಪತನದ ನಂತರ ಕ್ರಿ.ಪೂ ೩ ರ ಸುಮಾರಿಗೆ ಶಾತವಾಹನ ರಾಜವಂಶ ಅಧಿಕಾರಕ್ಕೆ ಬಂದಿತು. ಅವರು ಉತ್ತರ ಕರ್ನಾಟಕ, ಆಂಧ್ರಪ್ರದೇಶ ಮತ್ತು ಮಹಾರಾಷ್ಟ್ರದ ವ್ಯಾಪಕ ಭಾಗಗಳಲ್ಲಿ ಆಳಿದರು. ಶಾತವಾಹನ ರಾಜವಂಶವು ಮುನ್ನೂರು ವರ್ಷಗಳ ಕಾಲ ಕರ್ನಾಟಕವನ್ನು ಆಳಿತು.

ಈ ರಾಜವಂಶದ ದುರ್ಬಲತೆಯು ಕಂಚಿಯ ಪಲ್ಲವರು ಅಲ್ಪಾವಧಿಗೆ ಕರ್ನಾಟಕದಲ್ಲಿ ರಾಜಕೀಯ ಶಕ್ತಿಯಾಗಲು ಕಾರಣವಾಯಿತು. ಸ್ಥಳೀಯ ರಾಜವಂಶಗಳಾದ ಬನವಾಸಿಯ ಕದಂಬರು ಆರಂಭಿಕ ರಾಜವಂಶವೆಂದು ಪರಿಗಣಿಸಲಾಗಿದೆ. ಇದನ್ನು ಮಯೂರಶರ್ಮ ಸ್ಥಾಪಿಸಿದನು. ಈ ರಾಜವಂಶ ಉತ್ತರ ಕರ್ನಾಟಕ ಮತ್ತು ಬನವಾಸಿಯಿಂದ ಕೊಂಕಣವನ್ನು ಆಳ್ವಿಕೆ ಮಾಡಿತ್ತು. ಆಡಳಿತ ಮಟ್ಟದಲ್ಲಿ ಕನ್ನಡ ಭಾಷೆಯನ್ನು ಬಳಸಿದ ಮೊದಲ ಆಡಳಿತಗಾರರು ಕದಂಬರು. ನಂತರ ಗಂಗರು ಪ್ರಾರಂಭದಲ್ಲಿ ಕೋಲಾರದಿಂದ ಆಳ್ವಿಕೆ ನಡೆಸಿ ತಮ್ಮ ರಾಜಧಾನಿಯನ್ನು ತಲಕಾಡಿಗೆ ಸ್ಥಳಾಂತರಿಸಿದರು. ಪಶ್ಚಿಮ ಗಂಗರಾಜವಂಶದವರು ಸುಮಾರು ೭೦೦ ವರ್ಷಗಳ ಕಾಲ ಆಳಿದರು. ಗಂಗರ ನಂತರ ಚಾಲುಕ್ಯ ರಾಜವಂಶವನ್ನು ಪುಲಕೇಶಿಯು ಸ್ಥಾಪಿಸಿದನು. ಈ ರಾಜವಂಶ ವಾತಾಪಿ ಅಂದರೆ ಇಂದಿನ ಬಾದಾಮಿಯಿಂದ ಆಳಿದ್ದು ಇಡೀ ಕರ್ನಾಟಕವನ್ನು ಒಂದೇ ನಿಯಮಕ್ಕೆ ತರಲು ಪ್ರಮುಖ ಪಾತ್ರ ವಹಿಸಿತು. ತದನಂತರ ರಾಷ್ಟ್ರಕೂಟ ರಾಜವಂಶವನ್ನು ದಂತಿವರ್ಮನು ಸ್ಥಾಪಿಸಿದನು. ಬಾದಾಮಿ ಚಾಲುಕ್ಯರು ಮತ್ತು ರಾಷ್ಟ್ರಕೂಟರ ಯುಗವನ್ನು “ಸಾಮ್ರಾಜ್ಯಶಾಹಿ ಕರ್ನಾಟಕದ ಯುಗ” ಎಂದು ಪರಿಗಣಿಸಲಾಗಿದೆ. ಈ ರಾಜವಂಶವನ್ನು ೯೭೩ ರಲ್ಲಿ ಕಲ್ಯಾಣ ಚಾಲುಕ್ಯ ರಾಜವಂಶವು ಕೊನೆಗೊಳಿಸಿತು. ಕಲ್ಯಾಣ ಚಾಲುಕ್ಯ ರಾಜವಂಶವನ್ನು ಸೋಮೇಶ್ವರನು ಸ್ಥಾಪಿಸಿದನು. ಈ ರಾಜವಂಶವು ದಿಲ್ಲಿ ಸುಲ್ತಾನ್‌ ಆಗಿದ್ದ ಅಲ್ಲಾವುದ್ದೀನ್‌ ಖಿಲ್ಜಿಯಿಂದ ಕೊನೆಗೊಂಡಿತು.

ಸಳನ ಶೌರ್ಯದ ಫಲವಾಗಿ ಹೊಯ್ಸಳ ರಾಜವಂಶವು ದಕ್ಷಿಣ ಕರ್ನಾಟಕ, ಆಂಧ್ರಪ್ರದೇಶ ಮತ್ತು ತಮಿಳುನಾಡಿನ ಕೆಲವು ಭಾಗಗಳನ್ನು ಆಳಿತು. ಕ್ರಿ.ಶ ೧೩೩೬ ರಿಂದ ೧೫೬೫ರ ಅವಧಿಯಲ್ಲಿ ವಿಜಯನಗರ ಸಾಮ್ರಾಜ್ಯವು ಕರ್ನಾಟಕ, ಆಂಧ್ರಪ್ರದೇಶದ ಬಹುತೇಕ ಭಾಗ ಮತ್ತು ತಮಿಳುನಾಡು, ಕೇರಳದ ಮೇಲೆ ಪೂರ್ತಿ ಪ್ರಾಬಲ್ಯ ಸಾಧಿಸಿತ್ತು. ಈ ಸಾಮ್ರಾಜ್ಯವು ಶಕ್ತಿ ಮತ್ತು ಸಂಪತ್ತಿಗೆ ಪ್ರಸಿದ್ಧವಾಗಿತ್ತು. ಹಂಪೆಯಲ್ಲಿರುವ ಕಲ್ಲಿನ ರಥವು ವಿಜಯನಗರ ಸಾಮ್ರಾಜ್ಯದ ವಾಸ್ತುಶಿಲ್ಪಕ್ಕೆ ಅದ್ಭುತ ಉದಾಹರಣೆಯಾಗಿದೆ.

**ಪ್ರಶ್ನೆಗಳು:**

1. ಕನ್ನಡ ಭಾಷೆಯನ್ನು ಆಡಳಿತ ಭಾಷೆಯಾಗಿಸಿದ ಮೊದಲ ರಾಜವಂಶ.

(A) ವಿಜಯನಗರ (B) ಬಾದಾಮಿ ಚಾಲುಕ್ಯರು (C) ಕದಂಬರು (D) ಹೊಯ್ಸಳರು

1. “ಸಾಮ್ರಾಜ್ಯಶಾಹಿ ಕರ್ನಾಟಕದ ಯುಗ” ಎಂದು ಪ್ರಸಿದ್ಧವಾದ ರಾಜವಂಶಗಳು.

(A) ಹೊಯ್ಸಳ-ಕಲ್ಯಾಣ ಚಾಲುಕ್ಯರು

(B)ಕದಂಬರು- ಮೌರ್ಯರು

(C) ಕಂಚಿಯ ಪಲ್ಲವರು- ಶಾತವಾಹನರು

(D) ಬಾದಾಮಿಯ ಚಾಲುಕ್ಯರು-ರಾಷ್ಟ್ರಕೂಟರು

1. ವಿಜಯನಗರ ಸಾಮ್ರಾಜ್ಯದ ವಾಸ್ತುಶಿಲ್ಪಕ್ಕೆ ಅದ್ಭುತ ಉದಾಹರಣೆ.

(A) ಹಂಪೆಯ ಕಲ್ಲಿನ ರಥ (B) ಹಂಪೆಯ ಬೆಳ್ಳಿಯ ರಥ

(C) ಹಂಪೆಯ ಚಿನ್ನದ ರಥ (D) ಹಂಪೆಯ ಮರದ ರಥ

1. ಕರ್ನಾಟಕವೂ ವಿಶಿಷ್ಟ ಸಂಸ್ಕೃತಿ ಮತ್ತು ಮೌಲ್ಯಗಳಿಂದ ಸಮೃದ್ಧವಾಗಲು ಈ ಅಂಶ ಕಾರಣವಾಗಿದೆ.

(A) ಕರ್ನಾಟಕವನ್ನು ವಿವಿಧ ಹಂತಗಳಲ್ಲಿ ಹಲವಾರು ಆಡಳಿತಗಾರರು ಆಕ್ರಮಿಸಿದ ಪರಿಣಾಮವಾಗಿ.

(B) ಕರ್ನಾಟಕವನ್ನು ಹಲವಾರು ರಾಜವಂಶಗಳು ಆಳ್ವಿಕೆ ಮಾಡಿದರ ಪರಿಣಾಮ.

(C) A ಮತ್ತು B ಎರಡು ಹೇಳಿಕೆಗಳು ಸರಿ.

(D) A ಹೇಳಿಕೆ ಮಾತ್ರ ಸರಿ.

5. ರಾಷ್ಟ್ರಕೂಟ ರಾಜವಂಶವನ್ನು ಸ್ಥಾಪಿಸಿದ ದೊರೆ \_\_\_\_\_\_\_\_\_\_\_.

(A) ದಂತಿವರ್ಮ (B) ಮಯೂರಶರ್ಮ (C) ಪುಲಕೇಶಿ (D) ಸೋಮೇಶ್ವರ

**III. ಈ ಕೆಳಗೆ ಕೊಟ್ಟಿರುವ ಸಮಿತಿ ಸಂಗ್ರಹದಿಂದ ಆಯ್ದ ʻಭಾಗ್ಯಶಿಲ್ಪಿಗಳುʼ (ನಾಲ್ವಡಿ ಕೃಷ್ಣರಾಜ ಒಡೆಯರು) ಪಠಿತ ಗದ್ಯಭಾಗವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

ಮೈಸೂರು ಸಂಸ್ಥಾನದ ಒಡೆಯರ್‌ ರಾಜಸಂತತಿಯ ೨೪ನೆಯ ರಾಜರು ನಾಲ್ವಡಿ ಕೃಷ್ಣರಾಜ ಒಡೆಯರು. ಇವರ ಆಳ್ವಿಕೆ ೧೯೦೨ ರಿಂದ ೧೯೪೦ ರವರೆಗೆ ನಡೆಯಿತು. ನಾಲ್ವಡಿ ಕೃಷ್ಣರಾಜ ಒಡೆಯರು ೧೮೯೫ ರಲ್ಲಿ ಪಟ್ಟಾಭಿಷಿಕ್ತರಾದರೂ ಸಹ, ಕೇವಲ ೧೦ ವರ್ಷದ ಬಾಲಕನಾಗಿದ್ದುದರಿಂದ ಅವರ ತಾಯಿಯವರಾದ ಮಹಾರಾಣಿ ವಾಣಿ ವಿಲಾಸರವರು ರೀಜೆಂಟರಾಗಿ ಆಡಳಿತ ನಿರ್ವಹಣೆ ಮಾಡಿದರು. ರಾಜಕುಮಾರನಿಗೆ ಸೂಕ್ತ ವಿದ್ಯಾಭ್ಯಾಸ, ಆಡಳಿತ ತರಬೇತಿ ಇವುಗಳನ್ನು ಮಹಾರಾಣಿಯವರು ತೀವ್ರ ನಿಗಾ ವಹಿಸಿ ನಡೆಸಿದುದರ ಪರಿಣಾಮವಾಗಿ, ಮೈಸೂರು ರಾಜ್ಯಕ್ಕೆ ಒಬ್ಬ ಸಮರ್ಥ ಆಡಳಿತಗಾರರಾಗಿ ನಾಲ್ವಡಿ ಕೃಷ್ಣರಾಜ ಒಡೆಯರು ದೊರಕಿದರು.

**ಮಾದರಿ ಮೈಸೂರು**: ೧೯೦೨ ರ ಆಗಸ್ಟ್‌ ೮ನೇ ತಾರೀಖಿನಿಂದ ಮೈಸೂರು ರಾಜ್ಯದ ನೇರ ಉಸ್ತುವಾರಿ ಕೃಷ್ಣರಾಜ ಒಡೆಯರ ಸುಪರ್ದಿಗೆ ಬಂದಿತು. ಆಗ ದಿವಾನರಾಗಿದ್ದ ಸರ್.ಕೆ.ಶೇಷಾದ್ರಿ ಅಯ್ಯರ್‌ ಅವರ ಸಹಕಾರದೊಡನೆ ಮೈಸೂರು ರಾಜ್ಯದ ಸರ್ವತೋಮುಖ ಅಭಿವೃದ್ಧಿಗೆ ನಾಲ್ವಡಿ ಕೃಷ್ಣರಾಜ ಒಡೆಯರು ಕಂಕಣ ಬದ್ಧರಾದರು.ಇವರ ಕಾಲದಲ್ಲಿ ಇಡೀ ಭರತ ಖಂಡದಲ್ಲಿ ಯಾವ ಸಂಸ್ಥಾನವೂ ಕಾಣದ ಅಭಿವೃದ್ಧಿಯನ್ನು ಮೈಸೂರು ರಾಜ್ಯವು ಕಂಡುದರಿಂದ, ಮೈಸೂರು ಸಂಸ್ಥಾನಕ್ಕೆ ʻಮಾದರಿ ಮೈಸೂರುʼ ಎಂಬ ಕೀರ್ತಿ ಪ್ರಾಪ್ತವಾಯಿತು. ನಾಲ್ವಡಿ ಕೃಷ್ಣರಾಜ ಒಡೆಯರು ಅರಸು ಮನೆತನದಿಂದ ಬಂದವರಾಗಿದ್ದರೂ ಸಹ, ಜನತೆ ಆಡಳಿತದಲ್ಲಿ ಪಾಲ್ಗೊಳ್ಳುವಿಕೆಯ ಪರವಾಗಿದ್ದರು.

**ಪ್ರಜಾಪ್ರತಿನಿಧಿ ಸಭೆ**: ನಾಲ್ವಡಿ ಕೃಷ್ಣರಾಜ ಒಡೆಯರ ಕಾಲದಲ್ಲಿ ʻಪ್ರಜಾಪ್ರತಿನಿಧಿ ಸಭೆʼಯು ನೂತನ ರೂಪವನ್ನು ಪಡೆದು, ನಿಜವಾದ ಜನ ಪ್ರತಿನಿಧಿ ಸಭೆಯಾಗಿ ಪರಿವರ್ತನೆಯಾಯಿತು. ಅದಕ್ಕಾಗಿ ೧೯೨೩ರಲ್ಲಿ ಹೊಸ ಕಾನೂನೊಂದನ್ನು ಜಾರಿಗೆ ತಂದು, ಪ್ರಜಾಪ್ರತಿನಿಧಿ ಸಭೆಯನ್ನು ಶಾಸನಬದ್ಧ ಸಂಸ್ಥೆಯಾಗಿ ಮಾರ್ಪಡಿಸಿದರು. ಇದು ಪ್ರಜಾತಂತ್ರದ ದೃಷ್ಟಿಯಿಂದ ಭಾರತದಲ್ಲಿಯೇ ಮಾದರಿಯಾದ ಸಂಸ್ಥೆಯಾಗಿ ಕಾರ್ಯ ನಿರ್ವಹಿಸಲು ಆರಂಭಿಸಿತು. ಪ್ರಜಾ ಪ್ರತಿನಿಧಿ ಸಭೆಯು ವರ್ಷಕ್ಕೆ ಎರಡು ಬಾರಿ ( ೧ ಜೂನ್‌ - ಮಹಾರಾಜರ ವರ್ಧಂತಿ, ೨ ಅಕ್ಟೋಬರ್‌ - ದಸರಾ ಮಹೋತ್ಸವ) ಸಮಾವೇಶಗೊಂಡು ಕಲಾಪಗಳನ್ನು ನಡೆಸುತ್ತಿತ್ತು. ಅಲ್ಲಿ ವಾರ್ಷಿಕ ಆಯವ್ಯಯ ಪರಿಶೀಲನೆ, ಪ್ರಶ್ನೋತ್ತರಗಳು, ಠರಾವುಗಳನ್ನು ಮಂಡಿಸುವುದು ಮುಂತಾದ ಸಂಸದೀಯ ಮಾದರಿಯ ನಡವಳಿಕೆ ನಡೆಯುತ್ತಿದ್ದವು. ಪ್ರತಿನಿಧಿ ಸಭೆಯಲ್ಲಿದ್ದ ೨೭೫ ಸದಸ್ಯರಲ್ಲಿ ಹೆಚ್ಚು ಪ್ರತಿನಿಧಿಗಳು ಜನರಿಂದ ಆಯ್ಕೆಯಾದವರಾಗಿದ್ದರು.

**ಪ್ರಶ್ನೆಗಳು:**

1. ನಾಲ್ವಡಿ ಕೃಷ್ಣರಾಜ ಒಡೆಯರ ಕಾಲದಲ್ಲಿ ಪ್ರಜಾತಂತ್ರದ ದೃಷ್ಟಿಯಿಂದ ಭಾರತದಲ್ಲಿಯೇ ಮಾದರಿಯಾದ ಸಂಸ್ಥೆಯಾಗಿ ಕಾರ್ಯ ನಿರ್ವಹಿಸಲು ಆರಂಭಿಸಿದ ಸಂಸ್ಥೆ ಯಾವುದು?
2. ಪ್ರಜಾಪ್ರತಿನಿಧಿ ಸಭೆಯಲ್ಲಿದ್ದ ಒಟ್ಟು ಸದಸ್ಯರ ಸಂಖ್ಯೆ ಎಷ್ಟು?

3. ನಾಲ್ವಡಿ ಕೃಷ್ಣರಾಜ ಒಡೆಯರು ಯಾವಾಗ ಪಟ್ಟಾಭಿಷಿಕ್ತರಾದರು?

4. ಯಾವ ರಾಜ್ಯದ ನೇರ ಉಸ್ತುವಾರಿ ಕೃಷ್ಣರಾಜ ಒಡೆಯರ ಸುಪರ್ದಿಗೆ ಬಂದಿತು?

5. ಯಾರ ಸಹಕಾರದೊಡನೆ ಮೈಸೂರು ರಾಜ್ಯದ ಸರ್ವತೋಮುಖ ಅಭಿವೃದ್ಧಿಗೆ ನಾಲ್ವಡಿ

ಕೃಷ್ಣರಾಜ ಒಡೆಯರು ಕಂಕಣ ಬದ್ಧರಾದರು.

**IV. ಈ ಕೆಳಗೆ ಕೊಟ್ಟಿರುವ ಕವಿ ಕುಮಾರವ್ಯಾಸ ರಚಿಸಿರುವ ʻಕೌರವೇಂದ್ರನ ಕೊಂದೆ ನೀನುʼ ಪಠಿತ ಪದ್ಯಭಾಗವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

ಇನತನೂಜನ ಕೂಡೆ ಮೈದುನ೧ʻ

ತನದ ಸರಸವನೆಸಗಿ ರಥದೊಳು

ದನುಜರಿಪು ಬರಸೆಳೆದು ಕುಳ್ಳಿರಿಸಿದನು ಪೀಠದಲಿ

ಎನಗೆ ನಿಮ್ಮಡಿಗಳಲಿ ಸಮಸೇ

ವನೆಯೆ ದೇವ ಮುರಾರಿಯಂಜುವೆ

ನೆನಲು ತೊಡೆಸೋಂಕಿನಲಿ ಸಾರಿದು ಶೌರಿಯಿಂತೆಂದ II೧II

ಭೇದವಿಲ್ಲೆಲೆ ಕರ್ಣ ನಿಮ್ಮೊಳು

ಯಾದವರು ಕೌರವರೊಳಗೆ ಸಂ

ವಾದಿಸುವಡನ್ವಯಕೆ ಮೊದಲೆರಡಿಲ್ಲ ನಿನ್ನಾಣೆ

ಮೇದಿನೀಪತಿ ನೀನು ಚಿತ್ತದೊ

ಳಾದುದರಿವಿಲ್ಲೆನುತ ದಾನವ

ಸೂದನನು ರವಿಸುತನ ಕಿವಿಯಲಿ ಬಿತ್ತಿದನು ಭಯವ II೨II

ಲಲನೆ ಪಡೆದೀಯೈದು ಮಂತ್ರಂ

ಗಳಲಿ ಮೊದಲಿಗ ನೀನು ನಿನ್ನಯ

ಬಳಿ ಯುಧಿಷ್ಟಿರದೇವ ಮೂರನೆಯಾತ ಕಲಿಭೀಮ

ಫಲುಗುಣನು ನಾಲ್ಕನೆಯಲೈದನೆ

ಯಲಿ ನಕುಲ ಸಹದೇವರಾದರು

ಬಳಿಕ ಮಾದ್ರಿಯಲೊಂದು ಮಂತ್ರದೊಳಿಬ್ಬರುದಿಸಿದರು. II೩II

ನಿನಗೆ ಹಸ್ತಿನಪುರದ ರಾಜ್ಯದ

ಘನತೆಯನು ಮಾಡುವೆನು ಪಾಂಡವ

ಜನಪ ಕೌರವ ಜನಪರೋಲೈಸುವರು ಗದ್ದುಗೆಯ

ನಿನಗೆ ಕಿಂಕರವೆರಡು ಸಂತತಿ

ಯೆನಿಸಲೊಲ್ಲದೆ ನೀನು ದುರಿಯೋ

ಧನನ ಬಾಯ್ದಂಬುಲಕೆ ಕೈಯಾನುವರೆ ಹೇಳೆಂದ II೪II

ಎಡದ ಮೈಯಲಿ ಕೌರವೇಂದ್ರರ

ಗಡಣ ಬಲದಲಿ ಪಾಂಡು ತನಯರ

ಗಡಣವಿದಿರಲಿ ಮಾದ್ರ ಮಾಗಧ ಯಾದವಾದಿಗಳು

ನಡುವೆ ನೀನೋಲಗದೊಳೊಪ್ಪುವ

ಕಡು ವಿಲಾಸವ ಬಿಸುಟು ಕುರುಪತಿ

ನುಡಿಸೆ ಜೀಯ ಹಸಾದವೆಂಬುದು ಕಷ್ಟ ನಿನಗೆಂದ II೫II

**ಪ್ರಶ್ನೆಗಳು:**

1. ಶ್ರೀ ಕೃಷ್ಣನ ವಂಶ ಯಾವುದು?
2. ಅಶ್ವಿನಿದೇವತೆಗಳ ವರಪ್ರಸಾದದಿಂದ ಜನಿಸಿದವರು ಯಾರು?
3. ಶ್ರೀಕೃಷ್ಣನು ಕರ್ಣನನ್ನು ಯಾವ ರಾಜ್ಯಕ್ಕೆ ರಾಜನನ್ನಾಗಿ ಮಾಡುವೆನೆಂದನು?
4. “ದಾನವಸೂದನನು ರವಿಸುತನ ಕಿವಿಯಲಿ ಬಿತ್ತಿದನು ಭಯವ”- ಈ ವಾಕ್ಯದಲ್ಲಿ ಕವಿಯು ಯಾರನ್ನು ʻದಾನವಸೂದನʼ ಎಂದು ಕರೆದಿದ್ದಾರೆ?
5. ಕೃಷ್ಣನು ಕರ್ಣನನ್ನು ಕೈ ಹಿಡಿದು ಎಳೆದು ಎಲ್ಲಿ ಕೂರಿಸಿದನು?

**ವಿಭಾಗ-ಬಿ**

**ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ- 20ಅಂಕಗಳು**

**V. ಕೆಳಗಿನ ಪ್ರತಿಯೊಂದು ಬಹುಆಯ್ಕೆಯ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 10X1=10**

1. ಕೆಳಗೆ ಕೊಟ್ಟಿರುವ ಸಂಧಿ- ಸಂಧಿ ಪದಗಳನ್ನು ಹೊಂದಿಸಿ ಬರೆಯಿರಿ.

1. ಗುಣ ಸಂಧಿ a.ಕತ್ತಲೆಯೊಳಗೆ

2. ಆಗಮ ಸಂಧಿ b.ಮಾತೇನು

3. ಲೋಪ ಸಂಧಿ c.ಕೃಷ್ಣಾಜಿನ

4. ಸವರ್ಣ ದೀರ್ಘ ಸಂಧಿ d.ಶತಮಾನೋತ್ಸವ

(A) 1-d 2-b, 3-a, 4-c

(B) 1-d, 2-a, 3-b, 4-c

(C) 1-c, 2-a, 3-b, 4-d

(D) 1-a, 2-b, 3-c, 4-d

2. ಕೆಳಗೆ ನೀಡಿರುವ ಸಮಾಸಗಳಲ್ಲಿ ಕ್ರಿಯಾಸಮಾಸಕ್ಕೆ ಹೊಂದುವ ಪದಗಳನ್ನು ಗುರುತಿಸಿ.

(A) ಆತ್ಮಚರಿತ್ರೆ- ಗೃಹಶಿಕ್ಷಣ (B) ಪಂಚೇಂದ್ರಿಯ- ಇಮ್ಮಡಿ

(C) ಸಾಕ್ಷಿಮಾಡಿ- ಬೆನ್ನತ್ತು (D) ಹೆಬ್ಬಾಗಿಲು- ನಿಟ್ಟುಸಿರು

3. ‘ಪಥʼ - ಪದಕ್ಕೆ ಸಮಾನಾರ್ಥಕ ಪದ ಗುರುತಿಸಿ.

(A) ದಾರಿ (B) ಪೃಥ್ವಿ (C) ಪಟ್ಟಣ (D) ಬೆಳಕು

4. ‘ಸಂಜೆʼ ಪದದ ತದ್ಭವ ರೂಪ \_\_\_\_\_\_\_\_\_\_

(A) ಸಂಧ್ಯಾ (B) ಸಂಜ್ಞೆ (C) ಸಂಜಯ (D) ಸಂಧಿ

5. ʼಅದೃಷ್ಟʼ ಪದದ ವಿರುದ್ಧಾರ್ಥಕ ಪದ

(A) ನತದೃಷ್ಟ (B) ಅನಾದೃಷ್ಟ (C) ಅಪದೃಷ್ಟ (D) ದುರಾದೃಷ್ಟ

6. ʼಉಂಡನುʼ - ಈ ಕ್ರಿಯಾಪದದ ಧಾತು ಗುರುತಿಸಿ.

(A) ಉಂಡು (B) ಉಡು (C) ಉಣ್ಣು (D) ಊಟ

7. ʼಮೊಟ್ಟಮೊದಲುʼ - ಇದು \_\_\_\_\_\_\_\_\_\_ ಪದಕ್ಕೆ ಉದಾಹರಣೆಯಾಗಿದೆ.

(A) ದ್ವಿರುಕ್ತಿ (B) ಜೋಡಿಪದ (C) ಅನುಕರಣಾವ್ಯಯ (D) ನುಡಿಗಟ್ಟು

8. ʼರಥದೊಳ್‌ʼ ಎಂಬುದು ಸಪ್ತಮಿ ವಿಭಕ್ತಿಯಾದರೆ, ʼಶಾನುಭೋಗರಿಗೆʼ ಪದವು ಈ ವಿಭಕ್ತಿ-

ಪ್ರತ್ಯಯವಾಗಿದೆ.

(A) ಪ್ರಥಮಾ (B) ದ್ವಿತೀಯಾ (C) ತೃತೀಯಾ (D) ಚತುರ್ಥೀ

9.‌ ʼಒಂದು ಗ್ರಾಮದ ಜನರೆಲ್ಲಾ ಸೇರಿ ತಮ್ಮ ದೇವತೆಗೆ ಗುಡಿಕಟ್ಟಲು ಆರಂಭಿಸುತ್ತಾರೆ.ʼ- ಈ ವಾಕ್ಯದಲ್ಲಿರುವ ಸರ್ವನಾಮ ಪದವನ್ನು ಗುರುತಿಸಿ.

(A) ಗ್ರಾಮ (B) ಜನರು (C) ತಮ್ಮ (D) ದೇವತೆ

10. ʼಚೀರ- ಚಿರʼ ಈ ಪದದ ಅರ್ಥವ್ಯತ್ಯಾಸ ಕ್ರಮವಾಗಿ ಹೀಗಿದೆ

(A) ಶಿರ-ಸ್ಥಿರ (B) ಸೀರೆ- ಶಾಶ್ವತ (C) ನೆರಿಗೆ-ಅಶಾಶ್ವತ (D) ಶಾಶ್ವತ - ಸೀರೆ

**VI. ಕೆಳಗಿನವುಗಳನ್ನು ಸೂಚನೆಯಂತೆ ಬರೆಯಿರಿ. 5X1=5**

1. ʼಮಕ್ಕಳು ಸಂತೋಷದಿಂದ ಆಟವನ್ನು ಆಡಿದರುʼ- ಈ ವಾಕ್ಯವನ್ನು ವಿಧ್ಯರ್ಥಕ

ವಾಕ್ಯವನ್ನಾಗಿ ಬರೆಯಿರಿ.

1. ʼಯೋಧರು ಗಡಿಯಲ್ಲಿ ತಮ್ಮ ಪ್ರಾಣ ಒತ್ತೆ ಇಟ್ಟು ಕಾವಲು ಕಾಯುವರು.ʼ - ಈ ವಾಕ್ಯವನ್ನು ವರ್ತಮಾನ ಕಾಲದಲ್ಲಿ ಬರೆಯಿರಿ.
2. ʼವಿದ್ಯಾರ್ಥಿಗಳು ಅಂದವಾದ ಬರವಣಿಗೆಯನ್ನು ಬರೆದರುʼ -ಈ ವಾಕ್ಯವನ್ನು ಕರ್ಮಣಿ

ಪ್ರಯೋಗದಲ್ಲಿ ಬರೆಯಿರಿ.

4. ʼಬೂದಿ ಮುಚ್ಚಿದ ಕೆಂಡʼ-ಈ ನುಡಿಗಟ್ಟಿನ ಪದವನ್ನು ಬಳಸಿ ಸ್ವಂತ ವಾಕ್ಯದಲ್ಲಿ ಬರೆಯಿರಿ.

5. ʼಹೆತ್ತ ತಾಯಿ; ಹೊತ್ತ ನಾಡು ಸ್ವರ್ಗಕ್ಕಿಂತ ಮಿಗಿಲುʼ -ಈ ಗಾದೆಮಾತಿನ ಅರ್ಥ ಬರೆಯಿರಿ.

**VII. ಕೆಳಗಿನ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 5X1=5**

1. ʼಅನ್‌ಟು ದಿ ಲಾಸ್ಟ್‌ʼ ಕೃತಿಯನ್ನು ರಚಿಸಿದವರು\_\_\_\_\_\_\_\_\_\_\_\_\_

(A) ಗಾಂಧೀಜಿ (B) ರಸ್ಕಿನ್ (C) ವಿವೇಕಾನಂದ (D) ಅಂಬೇಡ್ಕರ್

2. ದೇಶದ ಜನರಿಗೆ ಇದನ್ನು ಕೊಡುವ ತನಕ ಅವರ ಪ್ರಗತಿ ಸ್ಥಿರವಾಗಲಾರದು.

(A) ಸಂಪತ್ತು (B) ಆತ್ಮಜ್ಞಾನ (C) ಸಂಸ್ಕೃತಿ (D) ಜ್ಞಾನ

3. ವ್ಯಕ್ತಿಗೆ ಶಾಸನಗಳನ್ನು ರಚಿಸುವುದಲ್ಲಿ, ಸರಕಾರಗಳ ಸ್ಥಾಪನೆ, ವಿಸರ್ಜನೆಗಳಲ್ಲಿ

ಹಕ್ಕಿರುವುದು.

(A) ರಾಜಕೀಯ ಸ್ವಾತಂತ್ರ್ಯದಲ್ಲಿ (B) ಕ್ರಿಯಾ ಸ್ವಾತಂತ್ರ್ಯದಲ್ಲಿ

(C) ಪೌರ ಸ್ವಾತಂತ್ರ್ಯದಲ್ಲಿ (D) ವಾಕ್‌ ಸ್ವಾತಂತ್ರ್ಯದಲ್ಲಿ

4. ಅಕ್ಕಮಹಾದೇವಿಯ ಅಂಕಿತನಾಮ\_\_\_\_\_\_\_\_\_\_

A) ಕೂಡಲ ಸಂಗಮದೇವ (B) ಶಿವಶರಣ (C) ಗುಹೇಶ್ವರ (D) ಚೆನ್ನಮಲ್ಲಿಕಾರ್ಜುನ

5. ಸಂದುಸಂದನು ಕಡಿದು ಗಾಣದಲ್ಲಿಕ್ಕಿ ಅರೆದಡೆ ಸಿಹಿಯ ಬಿಡದಿರುವುದು\_\_\_\_\_\_\_\_

(A) ಚಂದನ (B) ಕಬ್ಬು (C) ಮೊಸರು (D) ಬೆಣ್ಣೆ

**PART- B: ( 40 ಅಂಕಗಳು)**

**ವಿಭಾಗ-ಸಿ**

**ಬರವಣಿಗೆ ಕೌಶಲ್ಯ : 12 ಅಂಕಗಳು**

**VIII.** ನಿಮ್ಮ ಬಡಾವಣೆಯ ರಸ್ತೆ ಬದಿಯಲ್ಲಿ ಹಲವಾರು ದಿನಗಳಿಂದ ಸಂಗ್ರಹವಾಗಿರುವ

ಕಸವನ್ನು ತೆರವುಗೊಳಿಸುವಂತೆ ಆಯುಕ್ತರು, ಬೃಹತ್‌ ಬೆಂಗಳೂರು ಮಹಾನಗರ

ಪಾಲಿಕೆ, ಬೆಂಗಳೂರು. ಇವರಿಗೆ ಒಂದು ಮನವಿ ಪತ್ರ ಬರೆಯಿರಿ. 4

ಅಥವಾ

ದಿನಾಂಕ ೧೦-೦೯-೨೦೨೪ ರ ವಿಜಯವಾಣಿ ದಿನಪತ್ರಿಕೆಯಲ್ಲಿ ಪ್ರಕಟವಾದ

ಜಾಹೀರಾತಿನ ಮೇರೆಗೆ ಗ್ರಂಥಪಾಲಕರ ಹುದ್ದೆಗಾಗಿ ಆಡಳಿತಾಧಿಕಾರಿಗಳು,

ಸರ್ವೋದಯ ಮಹಾವಿದ್ಯಾಲಯ, ಧಾರಾವಾಡ. ಇವರಿಗೆ ಒಂದು ಅರ್ಜಿ ಸಲ್ಲಿಸಿ.

**IX.** ಸಾಮಾಜಿಕ ಜಾಲತಾಣಗಳು ವಿದ್ಯಾರ್ಥಿಗಳ ಮೇಲೆ ಬೀರುತ್ತಿರುವ ಪರಿಣಾಮದ ಬಗ್ಗೆ

ನಿಮ್ಮ ಶಾಲೆಯಲ್ಲಿ ಹಮ್ಮಿಕೊಂಡ ಜಾಗೃತಿ ಕಾರ್ಯಕ್ರಮದ ಕುರಿತು ಒಂದು ವರದಿ

ತಯಾರಿಸಿ. **4**

**X. ಈ ಕೆಳಗೆ ಕೊಟ್ಟಿರುವ ವಿಷಯಗಳಲ್ಲಿ ಯಾವುದಾದರೂ ಒಂದು ವಿಷಯವನ್ನು ಕುರಿತು ಪ್ರಬಂಧ ಬರೆಯಿರಿ. 4**

1. ಗ್ರಾಮ್ಯಸ್ವರಾಜ್ಯ

2. ತ್ಯಾಜ್ಯವಸ್ತು ನಿರ್ವಹಣೆ.

3. ಶಾಲೆಯಲ್ಲಿ ವಿದ್ಯಾರ್ಥಿಗಳ ಶಿಸ್ತು ಪಾಲನೆ.

**ವಿಭಾಗ-ಡಿ**

**ಪಠ್ಯಗಳ ಅಧ್ಯಯನ: 28 ಅಂಕಗಳು**

**XI. ಈ ಕೆಳಗಿನ ಪ್ರಶ್ನೆಗಳಿಗೆ ಎರಡು ವಾಕ್ಯಗಳಲ್ಲಿ ಉತ್ತರಿಸಿ. 4X2=8**

1. ವಚನಕಾರರ ದೃಷ್ಟಿಯಲ್ಲಿ ಅರಿವು ಎಂದರೆ ಏನು?

2. ನಾಳಿನ ಕನಸನ್ನು ಬಿತ್ತಬೇಕಾದರೆ ನಾವು ಹೇಗೆ ಬದುಕಬೇಕು?

3. ಕ್ರಿಯಾ ಸ್ವಾತಂತ್ರ್ಯ ಎಂದರೇನು?

4. ಭಗವಂತನಲ್ಲಿ ಶರಣಾಗುವ ಭಾವ ಅಕ್ಕಮಹಾದೇವಿಯ ವಚನದಲ್ಲಿಹೇಗೆ ವ್ಯಕ್ತವಾಗಿದೆ?

**XII. ಈ ಕೆಳಗಿನ ಪ್ರಶ್ನೆಗಳಿಗೆ 5-6 ವಾಕ್ಯಗಳಲ್ಲಿ ಉತ್ತರಿಸಿ. 2X3=6**

1. ಲಕ್ಷ್ಮಣನು ಅಣ್ಣನನ್ನು ಹೇಗೆ ಸಂತೈಸಿದನು?

2. ಹೊಸ ಭರವಸೆಗಳನ್ನು ಮೂಡಿಸಿ ಯಾವುದರ ನಡುವೆ ಸೇತುವೆಯಾಗಬೇಕಿದೆ?

**XIII. ಈ ಕೆಳಗಿನ ಪ್ರಶ್ನೆಗಳಿಗೆ ಸಂದರ್ಭ ಹಾಗೂ ಸ್ವಾರಸ್ಯದೊಡನೆ ವಿವರಿಸಿ. 2X3=6**

1. “ಹಾಗಾದರೆ ಎಲ್ಲರಿಗೂ ಮನೆ ಆಗುವವರೆಗೆ ನನಗೂ ಮನೆ ಬೇಡ”

ಅಥವಾ

“ತಾವು ಕಡಿಮೆ ಮಾತನಾಡಿದ್ದೀರಿ; ಹೆಚ್ಚು ಕೆಲಸ ಮಾಡಿದ್ದೀರಿ”

2. “ಬಾಯ್ದಂಬುಲಕೆ ಕೈಯಾನುವರೆ”

ಅಥವಾ

“ಜೀವ ಸತ್ತು ಹೋಗುವುದು ಗೊತ್ತ”

**XIV. ಈ ಕೆಳಗಿನ ಪ್ರಶ್ನೆಗಳಿಗೆ 8-10 ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1. ಶಬರಿಯ ಚಿಂತೆ ಹಿಂಗಿಹೋದ ಸಂದರ್ಭದ ಸ್ವಾರಸ್ಯವನ್ನು ವಿವರಿಸಿ.

ಅಥವಾ

ವಿಶ್ವೇಶ್ವರಯ್ಯ ಅವರು ಮೈಸೂರು ದಿವಾನರಾಗಿ ಸಲ್ಲಿಸಿದ ಸೇವೆಯನ್ನು ಕುರಿತು ಬರೆಯಿರಿ.

**XV. ಈ ಕೆಳಗಿನ ಪ್ರಶ್ನೆಗಳಿಗೆ 8-10 ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1**.** ಹಲಗಲಿ ದಂಗೆಗೆ ಕಾರಣವೇನು? ಸರಕಾರ ಅದನ್ನು ಹೇಗೆ ನಿಯಂತ್ರಿಸಿತು?

ಅಥವಾ

ಪಾಂಡವರು ಸೋದರರೆಂದು ತಿಳಿದಾಗ ಕರ್ಣನ ಮನಸ್ಥಿತಿಯನ್ನು ತಿಳಿಸಿ.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***